હૈદરાબાદની મક્કા મસ્જીદ પ્લાસ્ટ કેસમાં ચુકાદો આપ્યાના કલાકો બાદ સ્પેશ્યલ એનઆઈએ કોર્ટના જજ રવિંદર રેડ્ડીએ રાજીનામું આપી દીધું છે. રેડ્ડીએ આંધ્ર પ્રદેશ હાઈ કોર્ટના ચીફ જસ્ટિસને પોતાનું રાજીનામું આપ્યું છે. તેમણે રાજીનામું આપવા પાછળ ‘વ્યક્તિગત કારણ’ હોવાનું જણાવ્યું છે. ઉલ્લેખનીય છે કે 11 વર્ષ જૂના કેસમાં સોમવારે જજે ચુકાદો આપ્યો હતો જેમાં તમામ 5 આરોપીઓને પુરાવાના અભાવે નિર્દોષ છોડી દેવામાં આવ્યા હતા.